[ca] La producció de blat de moro (Zea mays L.) en monocultiu o en rotació amb alfals (Medicago sativa L.) és una pràctica comú a l'agricultura de regadiu de la Vall de l'Ebre, sent els dos cultius de regadiu més importants degut a la seva alta productivitat i rendibilitat. L'agricultura de regadiu s'ha identificat com la principal causant de la contaminació per nitrats d'aigües superficials i subterrànies. L'aplicació de dosis altes de purí porcí i l'alta fertilització nitrogenada del blat de moro s'ha associat a aquest problema mediambiental. A la present tesi s'han avaluat diferents estratègies agronòmiques amb la fi d'optimitzar l'ús del N en cultius extensius de regadiu de la Vall de l'Ebre. Els resultats obtinguts en 12 lisímetres de drenatge indiquen la viabilitat de les aplicacions de purí porcí a dosis baixes (140 kg N ha-1) i altes (340 kg N ha-1) durant el període de creixement de l'alfals (rere el primer i tercer tall), sense comprometre la producció ni qualitat del farratge d'alfals. La concentració i massa de NO3-N i P a l'aigua de drenatge va ser molt baixa (< 2 kg N ha-1) i no es va veure afectada per les aplicacions de purí porcí. Aquesta pràctica pot permetre la disminució de la càrrega de purí aplicat a altres cultius, millorant l'eficiència global de la gestió d'aquest residu ramader. En un experiment realitzat en 12 lisímetres de drenatge es va estudiar cóm diferents cultius coberta (civada (Hordeum vulgare L.), nabina (Brassica rapa L.) i vesa ( Vicia sativa L.)) intercalats en un monocultiu de blat de moro afecten a les pèrdues de N per rentat i al rendiment del blat de moro. El blat de moro va ser fertilitzat amb 300 kg N ha-1 al control i aquesta quantitat es va reduir als tractaments amb cultius coberta d'acord amb el N acumulat a la part aèria dels mateixos. El tractament de vesa no va reduir el rentat de N ni va afectar al rendiment del blat de moro. La utilització dels cultius coberta de civada i nabina va reduir el rentat en un 80 % respecte al control (25 kg N ha-1 any-1). No obstant, poden tenir un efecte negatiu al rendiment del blat de moro (2,7 t ha-1 menys) al reduir la disponibilitat de N, el que fa necessari ajustar les dosis de fertilitzant nitrogenat al blat de moro després dels cultius coberta per tal d'evitar reduccions significatives del rendiment del cultiu.

[en] Maize (Zea mays L.) grown in monoculture or in rotation with alfalfa (Medicago sativa L.) is a common practice in the irrigated areas of the Ebro River Valley, these being the two field crops more important in this area due to their high productivity and profitability. Irrigated agriculture has been identified as the main cause of diffuse nitrate contamination of surface and ground waters. Application of high rates of pig slurry and high rates of N fertilizer to maize have been linked with this environmental problem. In the present dissertation different agronomic strategies have been evaluated with the aim of optimizing N use in these two field irrigated crops of the Ebro River Valley. The results indicate the viability of pig slurry applications at low (140 kg N ha-1 yr-1) and high rates (340 kg N ha-1 yr-1) during the growth period of alfalfa (after the first and third cut) without affecting alfalfa yield and quality. The NO3-N and P concentration and loads in drainage water were very low (< 2 kg N ha-1 yr-1) and not affected by the pig slurry applications. This practice can allow a reduction in the pig slurry loads to other field crops, improving the global efficiency of the management of this residue. An experiment was carried out in 12 drainage lysimeters with different cover crops (barley (Hordeum vulgare L.), winter rape (Brassica rape L.) and vetch (Vicia sativa L.)) grown during the winter intercrop period of monoculture maize. The effect on N leaching and maize yield was studied. Maize was fertilized with 300 kg N ha-1 in the control and this amount was reduced in maize after a cover crop according to the N content in the cover crop biomass. The vetch treatment did not reduce N leaching or affect maize yield with respect to the control. The use of the barley and winter rape cover crops reduced N leaching by 80 % when compared to the control (25 kg N ha-1 yr-1). However, these treatments had a negative effect on maize yields (reduction of 2.7 Mg ha-1) due to a reduction of N availability, what makes necessary to adjust N fertilizer rates in a maize crop after cover crops in order to avoid significant yield reductions in maize.